 Kílódé tíjọba kò ṣe tíì pe àwọn darandaran ní agbésùmọmí? Ó yẹ ki ìjọba àpapọ ti kede àwọn darandaran gẹgẹ bíi ẹgbẹ adúnkookò-mọni Àwọn ọmọ orile-ede Nàìjíríà tí ń bèèrè pé kinni ìdí tí ìjọba kò ṣe tii ṣe bẹẹ disinyii.BBC Yoruba ṣèwádìí lórí àwọn ohun tó yẹ ka fojú sùn kí a tó lé pè wọn ní agbésùmọmí Àwọn kan ṣàlàyé àwọn ìdí tí ìjọba kò ṣe tíì lè kéde wọn nígbà tí àwọn mìíràn sọ pé ọrọ òṣèlú ni kò tíì je ki a kéde wọn gẹgẹ bíi agbésùmọmí. kíni ìdí tí ìjọba kò ṣe tíì pe àwọn darandaran ní agbésùmọmi Ọgagunfeyinti Michael Abiodun Oladeji, tó jẹ onímọ nípa eto ààbò, ṣàlàyé pé àwọn darandaran yàtọ sí àwọn Boko Haram àti Niger Delta nítorí pé kò sí ìdí kan pàtó tí wọn fi ń pànìyàn ṣùgbọn àìgbọ-ara-ẹni-yé lo ṣokùnfà ìjà àwọn darandaran. Wọn ní o se pàtàkì fún àwọn eleto ààbò láti mójú tó àwọn tó wà leyin gbogbo ìwà ìpànìyàn tó ń lọ jákèjádò orile-ede Naijiria. Ní ti Amofin Suleiman Abaya, ó ṣàlàyé pé, ní ìlànà òfin, ìlànà tí wà pé àwọn tó bá dúró gẹgẹ bí ìpayà fún àwùjọ tàbí tó máa ń pá ènìyàn lai-nìdí, ó di dandan kí ìjọba polongo wọn gẹgẹ bii agbesumomi ṣùgbọn ó dàbí ẹni pé Ìjọba tó ń bẹ lóde tí kọrọ òṣèlú bọọ. kíni ìdí tí ìjọba kò ṣe tíì pe àwọn darandaran ní agbésùmọmi Kíni òfin sọ nípa kikede ẹgbẹ kan gẹgẹ bíi agbésùmọmí Ẹgbẹ to bá ń dúnkookò mo ìjọba láti gba ẹtọ kan Àwọn egbe tó ní ohun ìjà bíi ìbon, àdó olóró lọwọ Ìwa ijinigbe àti igbeni-pamọ Bíba nkan ìní ìjọba jẹ Àwọn iròyin tì ẹ leè ní ìfẹ síí: : Pẹlú awuyewuye tó gbòde kan pé kí ìjọba àpapọ kéde àwọn darandaran bí ẹgbẹ adúnkookò-mọni 